**..și dacă am să vând poarta lumii**

*Gerra Orivera*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

am deschis geana pământului şi m-au înconjurat

cuvintele din cuptorul lor magic

au ieşit întâi amintirile

schelete bine şmirgheluite de învăţăminte

şi regrete sticlesc doar dinţi albi de înţelepciune

din vitrina infinitului

erupţii de lavă speranţe îmbujorate de curcubeie

pun stăpânire pe paşii mei nedospiţi încă

în aluatul timpului tastează povară grea de potenţe

punctele cardinale din falanga infinitului sângerează

prea multe uşi nu vezi cum scârţâie în balame timpul când nu adun

bine pe care să cobor ceruri şi ruguri în pecete

căreia să-i înalţ genunea făcându-i cu mâna

într-un târziu

scuturând jărăgai de-aşteptări

iese în veşmânt curat paşi desfac trasee senine

sub talpa ei certitudinea

în urma ei cuptoarele se prăbuşesc

nu-şi mai au rostul pierdut între spiţele perfecţiunii

geana pământului lasă stor de ceruri

peste odihna ei să cadă

şi să se-nchine în mine dincolo de cuvinte